ওয়েব ডেস্ক: নারদকাণ্ডে হাইকোর্টের নির্দেশে এবার শোকজের মুখে পুলিসকর্তা এস এম আএইচ মির্জা। এব্যাপারে মুখ্যমন্ত্রীর সবুজ সঙ্কেত মিলেছে। আজই ওই  আইপিএস অফিসারকে শোকজের চিঠি দেওয়া হবে। নবান্ন সূত্রে খবর, প্রথমে মির্জাকে শোকজ করে তাঁর বিরুদ্ধে বিভাগীয় তদন্ত শুরু করা হবে। সেক্ষেত্রে তাঁকে সাসপেন্ডও করা হতে পারে। গত বছর মার্চ মাসে নারদ স্টিং অপারেশনে দেখা যায় পুলিসকর্তা টাকা নিচ্ছেন। গত শুক্রবার হাইকোর্ট নির্দেশ দেয় ৭ দিনের মধ্যে মির্জার বিরুদ্ধে সরকারকে ব্যবস্থা নিতে হবে। (তৃণমূল সাংসদ কে ডি সিং-এর বিরুদ্ধে সতঃপ্রণোদিত মামলা দায়ের করল কলকাতা পুলিস)